VS001309
Datum: 1992-09-19T02:00:00.000+02:00
datum_sodbe_i_stopnje: 2002-02-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice
fischer: hudi primeri
odskodnina: 7300000 SIT
opombe: II Ips 276/2004. Revizija tožeče stranke je bila v delu glede premoženjske škode zavržena, v ostalem delu je bila ravizija tožeče stranke zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Avtoklepar.

## Škodni dogodek

Kot kolesar se je poškodoval v prometni nesreči.

## Poškodba

Obtolčenine in otekline možgan, zlom lobanjskega dna, krvavitev pod mehko možgansko mreno v predelu obeh čelnih režnjev možgan, zlom leve goleni, obtolčenine leve ledvice, vdor zraka v levo polovico prsnega koša (kot posledico uvajanja centralnega venskega katetra), vedenjske spremembe in fokalna epilepsija (dva meseca).

## Telesne bolečine

3000000 SIT Hude 7 dni, srednje hude 14 dni, občasne srednje hude 21 dni, lahke 30 dni, obdobje občasnih lahkih bolečin in glavobolov 30 dni. Lažje glavobole bo trpel tudi v bodoče.

#### Hospitalizacija

1 mesec; ležanje v EIT-u, kjer so kontrolirali njegovo dihanje.

#### Ambulantno zdravljenje

5-krat pregledi pri kirurgu; 3-krat pregledi pri nevrologu in pregledi pri psihologu.

#### Rehabilitacija

12-kratno razgibavanje.

#### Nevšečnosti med zdravljenjem

Bil je umetno hranjen, prejemal je zdravila proti oteklini možgan, zdravila proti epileptičnim napadom (tri mesece), zdravljen je bil na umetnem ventilatorju; odstranitev drenažne cevke iz leve polovice prsnega koša; 6 mesecev je bil odvisen od tuje pomoči; več RTG slikanj, CT preiskave, neugodni so bili vsi kirurški posegi; nošnja mavca 3 mesece.

## Strah

300000 SIT 4 mesece sekundarni strah za izid zdravljenja.

## Zmanjšanje življenjske aktivnosti

4000000 SIT 20-odstotno ZŽA. Tožnik ima po poškodbah glave težave s spominom, občasno občuti apatijo, nevrozo ter napetost. Glede fokalne oblike epilepsije obstaja možnost, da se ponovi. Ima nekaj blagih kognitivnih deficitov, kot so motnje pozornosti in koncentracije ter mentalnega sledenja, ki bodo ostale. Pri tožniku so nastopile tudi spremembe v njegovem samozavedanju oz. doživljanju samega sebe v njegovem čustvenem doživljanju in kontroli vedenja. Obravnavana poškodba je dodatno vplivala na zmanjšanje tožnikovih prilagoditvenih potencialov, ker je že pred nesrečo kazal znamenja slabše osebnostne adaptacije. Negativne posledice slabše prilagojenosti pa se kažejo tudi na socialnem področju, predvsem slaba šolska in poklicna uspešnost ter slabša družinska prilagojenost, katerim je v 50 odstotkih vzrok obravnavana poškodba. Tožnik ima tudi enostransko ohromelost, zaradi katere prihaja do hitre mišične utrujenosti pri delu. Zaradi utrpelih poškodb se je moral poklicno preusmeriti, ni mogel opravljati poklica avtokleparja, zato se je odločil za nadaljnje šolanje na srednji ekonomski šoli.

## Skaženost

Zahtevek je bil zavrnjen.

---

ZOR člen 200, 203